Source: https://filippastorek.blog.sme.sk/c/528182/prenikaju-mafianske-struktury-aj-do-vnutra-justicie.html?ref=sekciabox
Timestamp: 2020-03-28 17:23:04+00:00
Document Index: 10839290

Matched Legal Cases: ['súd ', 'súd ', 'súd ', 'súd ', 'súd ', 'súd ', 'súd ', 'súd ', 'súd ']

Prenikajú mafiánske štruktúry aj do vnútra justície? - Filip Pastorek (blog.sme.sk)
Autor: Filip Pastorek | 20.2.2020 o 1:53 | (upravené 20.2.2020 o 1:58) Karma článku: 6,78 | Prečítané: 1163x
Zvíťazila súdna nezávislosť. Sociálna poisťovňa už nebude cez krajské súdy vynášať politické rozsudky. Najvyšší súd sa ma opakovane zastal pred Sociálnou poisťovňou ako aj pred Krajským súdom Trenčín a Krajským súdom Bratislava.
Spravodlivosť je niečo o čo musíme neustále usilovať, aj keď vieme, že v absolútnej kryštalickej podobe ju nemôžeme nikdy dosiahnuť. Úspech majú tí, ktorí poznajú celý les práva, nie je jeden strom zákona,
Na Slovensku sme sa v kritických situáciach vedeli vždy správne rozhodnúť. Teraz sme opäť na križovatke. Skorumpovaní politici s fašistami alebo dobro a spravodlivosť. Ja v tom mám jasno a nie som sám. Nech zvíťazí dobro, rozvaha a nádej.Je nás viac.
Na čele Sociálnej poisťovne už niekoľko rokov je Ľubomír Vážny - zároveň poslanec NR SR za SMER-SD, pred ním to bol Dušan Muňko - ktorý tiež zároveň stíhal vykonávať funkciu poslanca NR SR za SMER-SD.
V správnom súdnictve je súdom prvého stupňa krajský súd. Sociálna poisťovňa je najčastejšie žalovaným orgánom verejnej správy. Je nepochybné, že medzi krajskými sudcami v správnom súdnictve a právnikmi Sociálnej poisťovne sa vytvorili "rodinky", ktoré sa spolu stretávajú na pojednávaniach každý týždeň po dobu už niekoľkých rokov.
Na krajských súdoch je to jeden, niekedy dvaja, výnimočne traja sudcovia, ktorí sa venujú sporovej agende zákona o sociálnom poistení.
Ja osobne som dvakrát porazil nielen Sociálnu poisťovňu ako žalovaný orgán verejnej správy, ale porazil som aj Krajský súd v Trenčíne a taktiež dva roky na to aj Krajský súd v Bratislave na samotnom Najvyššom súde Slovenskej republiky, ktorý vyhovel mojim obom odvolaniam, a to v celom ich rozsahu.
Najviac na tom zaujímavé je, že hovorca Sociálnej poisťovne - pán Peter Višváder, ktorý zároveň "stíha" robiť asistenta poslanca NR SR Dušanovi Muňkovi - poslancovi NR SR za SMER - SD a bývalému generálnemu riaditeľovi Sociálnej poisťovne mi telefonoval ešte pred rozhodnutím krajského súdu a hovoril mi, že si nič nepomôžem.
Na to Krajský súd v Trenčíne zastavil súdne konanie. Následne Najvyšší súd Slovenskej republiky v celom rozsahu vyhovel môjmu odvolaniu v celom jeho rozsahu a konštatoval, že Krajský súd v Trenčíne rozhodol nezákonne.
Musím dodať, že nielen nezákonne, ale zjavne na politickú objednávku čo dokazuje ďalšia skutočnosť. Sociálna poisťovňa si priala, aby bol spis presunutý na Krajský súd do Bratislavy a tak sa aj stalo.
Dokonca sudkyňa Mgr. M. B. otvorila súdne pojednávanie len s protistranou, bez mojej prítomnosti a moju žalobu zamietla. Opäť som sa obrátil s odvolaním vo veci samej na odvolací správny súd - Najvyšší súd Slovenskej republiky a ten sa ma opakovane zastal.
Táto sudkyňa Krajského súdu v Bratislave nie je schopná dodnes rozhodnúť o prípade z roku 2015, ktorý bol už dvakrát úspešný na Najvyššom súde Slovenskej republiky.
Sociálna poisťovňa ročne prehrá stovky súdnych sporov s našimi občanmi. Sociálnu poisťovňu už roky ovládajú Smeráci - tí "ľudia", ktorý nepoznajú ani zákony, ktoré si sami vytvorili. No čo sú to za "ľudia", keď nedokážu dodržiavať ani svoje vlastné pravidlá?
Som študent práva na vysokej škole, mám 23 rokov a na svojom konte mám takmer 30 právoplatne skončených právnych vecí. Našťastie moje prípady sa skončili s úspešným koncom - s absolútnou úspešnosťou. Avšak mnohí z Vás také šťastie nemali. Mnohé prípady boli medializované.
Vážení moji čitatelia a podporovatelia - som s Vami. Je nás viac. Som Vám kedykoľvek k dispozícii, môj e-mail je filippastorek@azet.sk